Ο ρόλος της φυσικής αγωγής στη διαπολιτισμική εκπαίδευση: ανάπτυξη της προσωπικής και κοινωνικής υπευθυνότητας των παιδιών
Creators: name: Νικοπούλου, Μαρία Α.
Publisher: name: Aristotle University of Thessaloniki
Year: 2006
Subjects: Διαπολιτισμική εκπαίδευση
Προσωπική/κοινωνική υπευθυνότητα
Μοντέλο Hellison
Multicultural education
Personal/Social responsibility
Hellison's model

description: Σκοπός της παρούσας έρευνας ήταν η διερεύνηση της επίδρασης ενός παρεμβατικού προγράμματος Φυσικής Αγωγής βασισμένο στο μοντέλο του Hellison, σε μαθητές διαφορετικών εθνικοτήτων. Το δείγμα αποτέλεσαν 92 μαθητές, 40 αλλοδαποί και 52 Έλληνες, Γυμνασίου ∆ιαπολιτισμικής Εκπαίδευσης. Οι συμμετέχοντες χωρίστηκαν σε δυο ομάδες, μια πειραματική 42 ατόμων, που εφάρμοσε το παρεμβατικό πρόγραμμα και μια ελέγχου 50 ατόμων, που ακολούθησε το αναλυτικό πρόγραμμα Φυσικής Αγωγής, συνολικής διάρκειας 12 εβδομάδων. Για την αξιολόγηση της επίδρασης του προγράμματος δημιουργήθηκε μια κλίμακα καταγραφής της συχνότητας εμφάνισης υπεύθυνων και ανεύθυνων συμπεριφορών που, σύμφωνα με το μοντέλο του Hellison, επιδεικνύουν οι μαθητές κατά τη Φυσική Αγωγή (ΚΚΣΦΑ). Την ΚΚΣΦΑ συμπλήρωσαν οι συμμετέχοντες και δυο καθηγητές Φυσικής Αγωγής που αξιολόγησαν τη συμπεριφορά καθενός από αυτούς. Προκειμένου να ελεγχθεί η μεταφορά της επίδρασης του προγράμματος στο υπόλοιπο σχολικό περιβάλλον, τροποποιήθηκε η ΚΚΣΦΑ με συμπεριφορές που επιδεικνύουν οι μαθητές στα μαθήματα μέσα στη σχολική αίθουσα (ΚΚΣΣΑ). Η ΚΚΣΣΑ συμπληρώθηκε από τέσσερις καθηγητές διαφορετικών ειδικοτήτων του συγκεκριμένου σχολείου για τους συμμετέχοντες. Με βάση τα αποτελέσματα της ανάλυσης συνδιακύμανσης, το παρεμβατικό πρόγραμμα φάνηκε να επιδρά θετικότερα στη μείωση των ωριαίων και αδικαιολόγητων απουσιών και της συχνότητας εμφάνισης ανεύθυνων συμπεριφορών κατά το μάθημα της Φυσικής Αγωγής, σε σχέση με το αναλυτικό. Επιπρόσθετα, όπως προέκυψε από τις αξιολογήσεις των καθηγητών Φυσικής Αγωγής, το παρεμβατικό πρόγραμμα φάνηκε να επιδρά θετικότερα στην αύξηση της συχνότητας εμφάνισης υπεύθυνων συμπεριφορών συμμετοχής και συνεργασίας με άτομα ανεξαρτήτως ικανότητας, φύλου και εθνικότητας, σε σχέση με το αναλυτικό. Στη σχολική αίθουσα, οι θετικές επιδράσεις του παρεμβατικού προγράμματος φάνηκαν στην αύξηση της συχνότητα εμφάνισης υπεύθυνων συμπεριφορών συνεργασίας μεταξύ των εθνικοτήτων και αποδοχής βοήθειας. Επιπρόσθετα, το παρεμβατικό πρόγραμμα φάνηκε να επηρεάζει θετικότερα τα αγόρια στην αύξηση υπεύθυνων συμπεριφορών προσπάθειας, σε σχέση με τα κορίτσια, με βάση την αυτοαξιολόγησή τους. Ακόμη, το παρεμβατικό πρόγραμμα φάνηκε να επηρεάζει θετικότερα τα αγόρια, σε σχέση με τα κορίτσια, στη μείωση ανεύθυνων συμπεριφορών και στην αύξηση υπεύθυνων συμπεριφορών συμμετοχής, ενώ αντίθετη εικόνα εμφανίστηκε όσον αφορά την αύξηση υπεύθυνων συμπεριφορών συνεργασίας φύλων, όπως προέκυψε από την αξιολόγηση των καθηγητών Φυσικής Αγωγής. Η επίδραση του παρεμβατικού προγράμματος φάνηκε να είναι θετικότερη στα κορίτσια όσον αφορά την αύξηση υπεύθυνων συμπεριφορών αποδοχής βοήθειας μέσα στη σχολική αίθουσα, σε σχέση με τα αγόρια. Τέλος, το παρεμβατικό πρόγραμμα δε φάνηκε να επηρεάζει διαφορετικά τις εθνικότητες μια που δε σημειώθηκαν σημαντικές διαφορές και από τις τρεις αξιολογήσεις. Σημαντική αλληλεπίδραση σημειώθηκε μόνο στον παράγοντα αποδοχή βοήθειας με τις αλλοδαπές της πειραματικής ομάδας να αυξάνουν τη συχνότητα εμφάνισης τέτοιων συμπεριφορών στα μαθήματα μέσα στη σχολική αίθουσα, σε σχέση με τις αντίστοιχες της ομάδας ελέγχου
description: In the present study a physical education program was designed based on Hellison's model. The subjects were 92 students of a Multicultural High School, 40 foreigners and 52 Greeks who were divided into two groups, an experimental and a control one. The duration of the study was 12 weeks. A student behavior rating scale both during physical education (physical education rating scale) and classroom lessons (classroom rating scale) was developed for the evaluation of the study according to Hellison's model. Subjects, two physical educators and four teachers evaluated students' behavior. Ancova revealed significant differences in irresponsibility concerning the students' evaluation, in all factors according to physical educators, in ethnicity cooperation and acceptance of assistance by the teachers' evaluation, among groups. Moreover, results revealed that girls improved more than boys in cooperation between sexes according to the physical educators' evaluation and in acceptance of assistance following the teachers' evaluation. Statistical interactions were revealed between groups and sexes in effort and acceptance of assistance according to self-evaluation, in irresponsibility and participation by physical educators' evaluation. The physical education program followed by the experimental group seemed to have a greater effort in boys than girls in those factors. Ethnicity didn't seem to be effected by the program as revealed by the results according to all three evaluations. Finally, statistical interaction revealed that foreign girls of the experimental group showed greater improvements in acceptance of assistance inside the classroom, than foreign girls of the control group